stanford-oval/wikipedia huggingface dataset:
Pikkulepinkäinen
Levinneisyys

Pesimäalue käsittää lähes koko Euroopan sekä Keski-Aasian Länsi-Siperiaan saakka. Levinneisyyden itäraja sijoittuu Volgajoen tienoille. Euroopan unionin alueella arvioitiin vuosina 2013–2018 pesineen 3,8–7,0 miljoonaa paria. Suomen pesimäkanta vaihtelee 27 000 ja 71 000 parin välillä. Runsain se on Etelä-Suomessa. Levinneisyyden pohjoisraja kulkee Tornio-Kuusamo-linjalla. Suomen pikkulepinkäiskanta on taantunut 1970-luvulta lähtien, ja myös muun Euroopan kanta on pienentynyt. Esimerkiksi Ison-Britannian pesimäkanta on enää vain 4 paria.
Taantumisen syyksi on esitetty maatalousympäristön ja muiden lajille sopivien avointen ympäristöjen yksipuolistumista, ilmaston mereistymistä ja sen myötä saalishyönteisten määrän vähenemistä sekä talvehtimisalueiden tappioita.
Pikkulepinkäinen on muuttolintu, joka talvehtii trooppisessa Itä-Afrikassa. Se on yömuuttaja, eli se muuttaa öisin. Muuttoreitti kulkee Välimeren itäpään kautta. Esimerkiksi Espanjan pikkulepinkäiset lentävät ensin pari tuhatta kilometriä itään ennen kuin lähtevät suorempaan kohti talvehtimisalueitaan. Suomalaiset syysmuuttajat lentävät ensin lounasta tai etelää kohti, mutta Pohjois-Italiassa ne kääntyvät kaakkoon ja myöhemmin etelään. Keväällä ne tulevat takaisin idempää muuttoreittiä. Reitti seurailee Lähi-itää ja Itä-Eurooppaa. Kevätmuuttajat saapuvat Suomeen toukokuun alussa. Syysmuutto alkaa jo heinäkuun lopulla ja jatkuu elokuun puoliväliin paikkeille. Syyskuun puolivälissä pikkulepinkäiset ovat Suomesta pääosin jo poistuneet. Talvehtimisalueiltaan pikkulepinkäiset alkavat lähteä takaisin maaliskuun lopussa.
Elinympäristö

Pikkulepinkäinen pesii avoimilla maanviljelysalueilla, niukkakasvustoisilla saarilla, hakkuuaukeilla ja nuorissa taimikoissa, rantojen ja laitumien katajikoissa. Hyvällä alueella voi olla useita reviirejä lähekkäin.
Lisääntyminen

Pesä on melko matalalla, alle metrin korkeudella, pensaassa tai puussa. Mitä piikkisempi pensas on, sitä paremmin se pikkulepinkäiselle kelpaa. Naaras munii yleensä toukokuun puolivälissä tavallisesti 3–7 munaa. Pohjoisessa muninta saattaa tapahtua vielä heinäkuun alussakin. Munia haudotaan 12-16 päivää ja poikaset osaavat lentää 15 vuorokauden ikäisinä.
Ravinto

Pikkulepinkäisen pääravintona ovat hyönteiset, erityisesti kovakuoriaiset, sekä muut selkärangattomat. Se syö myös pieniä nisäkkäitä, huonokuntoisia lintuja ja linnunpoikasia sekä matelijoita. Se saalistaa väijymällä pensaan latvassa tai langalla, josta se hyökkää saaliin kimppuun. Se varastoi saalista muiden lepinkäisten tapaan oksankärkiin ja piikkeihin.
Erityistä

Pikkulepinkäisen ja kirjokertun yhteiselosta on esitetty monenlaisia hypoteeseja. Linnut ovat samaa kokoluokkaa ja rakenteeltaan ne muistuttavat toisiaan. Ne viihtyvät samanlaisessa pensaikkoympäristössä, esimerkiksi saaristossa löydetyllä kirjokertun reviirillä on lähes poikkeuksetta myös pikkulepinkäispari. Ne myös muuttavat samaa reittiä talvehtimisalueille.[lähde? ]
Aiheesta muualla

LuontoPortti: Pikkulepinkäinen (Lanius collurio)
ITIS: Lanius collurio (englanniksi)
Pikkulepinkäisen munia.
Raipala

Raipala on sukunimi, joka on muun muassa seuraavilla suomalaisilla henkilöillä:
Matti Raipala (1912–1988), poliitikko, kansanedustaja (Kokoomus) ja agronomi
Virpi Raipala-Cormier (s. 1952), agronomi, Frantsilan Luomuyrttitilan omistaja ja Vuoden nainen 2000
| --- | --- |
: Tällä täsmennyssivulla luetellaan henkilöitä, joilla on sama sukunimi.
Raion

Raion voi tarkoittaa seuraavia asioita:
Viskoosi
Paikallishallinnon alue Venäjällä (ven. район, raion)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Raion”, voi hakea sivunnimihaulla, laajalla sivunnimihaulla tai tekstihaulla.
Pusa

Pusa voi tarkoittaa seuraavia asioita:
Suomalainen sukunimi

Anna-Kaisa Pusa (s. 1963), Kurikan kaupunginjohtaja
Antti Pusa (s. 1988), jääkiekkoilija
Eeno Pusa (1888–1975), SDP:n, myöhemmin TPSL:n kansanedustaja
Eino Pusa (1903–1993), kauppias, yrittäjä ja yritysjohtaja, kauppaneuvos
Heikki Pusa (s. 1954), urheiluvalmentaja ja suunnistaja
Jalmari Pusa (1895–1957), Kokoomuksen kansanedustaja
Juha Pusa (s. 1958), lehtori ja perhokalastuksesta kirjoittava tietokirjailija
Juhani Pusa (1948–2009), kirjailija, Timo Pusan veli
Leo Pusa (s. 1947), keihäänheittäjä ja valmentaja
Tiina Pusa, kuvataidekasvatuksen professori
Timo Pusa (1951–1996), kirjailija
Unto Pusa (1913–1973), taidemaalari ja professori
Ville Pusa (s. 1971), muusikko.
Muut merkitykset

Pusa, hylkeiden suku.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Pyhien Kyrilloksen ja Methodioksen ritarikunta

Ritarikunnan tunnuksia
Pyhien Kyrilloksen ja Methodioksen ritarikunta (bulg. Орден Светите Кирил и Методий., Orden Svetite Kiril i Metodij) on bulgarialainen ritarikunta. Se perustettiin vuonna 1909 tsaari Ferdinand I:n käskystä. Ritarikunta on nimetty kahden pyhimyksen, Kyrilloksen ja Methodioksen mukaan. Historian saatossa ritarikunta on elvytetty kaksi kertaa: vuonna 1950 Bulgarian kansantasavallan toimesta ja vuonna 2003 nykyisen tasavallan toimesta.
Kuningaskunnan aikana kunniamerkkiä jaettiin siviileille, sotilashenkilöille ja papiston edustajille, jotka olivat edenneet uransa huipulle ja saaneet jo muita korkeita bulgarialaisia kunniamerkkejä. Ulkomaalaisille ritarikuntaa myönnettiin ansioista ihmisyyden hyväsi. Kuningaskunnan aikana luokkia ritarikunnassa oli vain yksi.
Nykyään Bulgarian tasavalta jakaa kunniamerkkiä tunnustuksena taiteen, tieteen, opetuksen ja kulttuurin saralla. Tasavallan jakamassa ritarikunnassa on kolme luokkaa.
ritarikunnan nauha
Port Hardyn lentoasema

Port Hardyn lentoasema (IATA: YZT, ICAO: CYZT, engl. Port Hardy Airport) on lentoasema, joka sijaitsee Vancouverinsaaren pohjoisosassa, 9,6 km kaakkoon Port Hardyn keskustasta, Brittiläisessä Kolumbiassa.
Vuonna 2009 lentoasemalle suoritettiin 9 517 laskeutumista ja nousua.
Lentoyhtiöt ja kohteet

| Lentoyhtiö | Kohteet |
| --- | --- |
Pacific Coastal Airlines: Bella Bella, Hakai Pass, Rivers Inlet, Vancouver
Aiheesta muualla

YZT Airport Information (Arkistoitu – Internet Archive) (englanniksi)
Airport Forecast: Port Hardy Airport, British Columbia Säätila lentoasemalla. (englanniksi)
Rainy River

Rainy River tarkoittaa seuraavia:
Rainy River, joki Kanadan ja Yhdysvaltain rajalla.
Rainy River, kylä Ontariossa, Kanadassa, saman nimisen joen varrella
Rainy River District, hallinnollinen alue Ontariossa
Rainy River, Black River joen sivujoki Yhdysvalloissa
Rainy River, Uudessa-Seelannissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rainy River”, voi hakea sivunnimihaulla, laajalla sivunnimihaulla tai tekstihaulla.
Pontcysyllten akvedukti

| Pontcysyllten akvedukti |
| --- | --- |

Maailmanperintökohde
Kohteen nimi:  Pontcysyllten akvedukti ja  kanava
Sijainti:  Wales  52°58′13″N, 3°5′16″W
Tyyppi:  kulttuurikohde
Kriteerit:  I, II, IV
Tunnusnumero:  1303
Valintahistoria
Valintavuosi:  2009
 Pontcysyllten akvedukti
Pontcysyllten akvedukti (kymriksi Traphont Ddŵr Pontcysyllte) on vesiliikenteeseen soveltuva akvedukti, jota pitkin Llangollenin kanava ylittää Deejoen laakson. Vuonna 1805 valmistunut rakennelma sijaitsee Walesissa, lähellä Wrexhamin kaupunkia.
Historia

Britanniassa päätettiin 1790-luvulla Ellesmeren kanavan rakentamisesta. Kanavan tarkoituksena oli yhdistää Chester ja Merseyjoen estuaari Severnjokeen ja Midlandsin alueen kanavaverkostoon. Kanavaan suunniteltiin aluksi kolme haaraa, mutta siihen päätettiin yhdistää lisäksi haara Dee- ja Ceiriogjokiin, joiden laaksoissa oli mittavat kivihiili- ja kalkkikivivarannot. Deejoen pohjoispuolen yhdistäminen Ellesmeren kanavaan oli haaste, sillä Dee- ja Ceiriogjokien laaksot olivat syviä.
Kanavainsinööri William Jessop oli suositellut läntistä reittiä, mihin tarvittiin akveduktin rakentaminen. Hän suunnitteli myös Deen ylittävän akveduktin ja ehdotti siltaa, joka olisi noin seitsemän metriä kanavan alapuolella. Silta yhdistettäisiin kanavaan sen molemmissa päissä kolmella sululla. Kanavan rakennustöitä valvonut Thomas Telford vastusti kuitenkin suunnitelmaa ja ehdotti valurautaista akveduktia. Rakennustyöt alkoivat elokuussa 1795. Työt takeltelivat ja viisi vuotta myöhemmin akveduktin tiilipilarit olivat vielä kesken. Lisäksi kanavahankkeen järkevyyttä alettiin epäillä ja vaihtoehtoiseksi ratkaisuksi harkittiin rautatietä. Pontcysyllten akvedukti valmistui kuitenkin 26. marraskuuta 1805. Avausseremonioihin osallistui noin 8 000 ihmistä. Akvedukti tuli lopulta maksamaan 47 000 puntaa.
Rakennelma

Pontcysyllten akveduktia kannattelee 19 valurautaista kaarta, jotka lepäävät korkeiden muurattujen pylväiden päällä. Akvedukti on kaikkiaan yli 300 metriä pitkä. Jokaisen kaaren pituus on noin 13,7 metriä ja pylväiden korkeus noin 35,4 metriä. Akveduktissa on noin 1,5 miljoonaa litraa vettä. Kanavan leveys on noin 3,4 metriä ja syvyys noin 1,6 metriä.
Aiheesta muualla

Wikimedia Commonsissa on kuvia tai muita tiedostoja aiheesta .
Pontcysyllten akvedukti Maailmanperintökomitean sivuilla (englanniksi)
Akveduktin kanava on kapea.
Purísima Concepción -luokka

| Purísima Concepción -luokka |
| --- | --- |

Tekniset tiedot
Uppouma:  2 476 t
Pituus:  65,15 m
Leveys:  17,68 m
Syväys:  8,84 m
Miehistöä:  839
Aseistus
Meritorjunta:  alakansi: 30 × 36 naulaa keskikansi: 32 × 24 naulaa yläkansi: 32 × 12 naulaa puolikansi: 12 × 8 naulaa etukansi: 6 × 8 naulaa
Purísima Concepción -luokka oli Espanjan laivaston kahden alunperin 94 tykkisen ja myöhemmin 112-tykkisen ensimmäisen luokan linjalaivan muodostama alusluokka.
Suunnittelu

Alusten suunnittelun aloitti Jorge Juan, mutta työn saattoi loppuun Francisco Gautier. Gautierin suunnitelmissa oli 90-tykkisiä kolmikantisia aluksia, joissa ei ollut tykkejä puoli- ja etukannella. José Joaquín Romero Fernández de Landa muutti Gautierin suunnitelmia ohentamalla puutavaran paksuutta rungon yläosissa, mikä paransi vakautta sekä nopeutta.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Purísima Concepción | Ferrol | 29. helmikuuta 1779 | 24. joulukuuta 1779 |  | upotettu 9. maaliskuuta 1810 |
| San José | Ferrol | 9. marraskuuta 1782 | 30. kesäkuuta 1783 |  | Kuninkaallisen laivaston valtaama 14. helmikuuta 1797 HMS San Josef 4. joulukuuta 1797 myyty romutettavaksi 1849 |
Pälkäneen pääkirjasto

| Pälkäneen pääkirjasto Arkki |
| --- | --- |
Osoite:  Kehätie 4 36600 Pälkäne
Perustettu:  2008
Johtaja:  Seija Heikkilä
Kotisivut
Pälkäneen pääkirjasto (tunnetaan myös nimellä Arkki) on Pälkäneen Onkkaalassa sijaitseva Pälkäneen kunnankirjaston päätoimipiste.
Pääkirjasto valmistui vuonna 2008, ja se on ensimmäinen varta vasten kirjaston käyttöön suunniteltu rakennus Pälkäneellä. Ennen Arkin valmistumista kirjastotoimintaa harjoitettiin Pälkäneellä vuodesta 1851 lähtien vaihtuvissa tiloissa muun muassa Pälkäneen kirkon sakaristossa, kouluilla ja paloaseman yhteydessä sijainneissa vuokratiloissa.
Kirjaston nimestä järjestettiin kirjastotoimenjohtaja Leena Forsténin aloitteesta kilpailu, jonka voittaja oli pälkäneläinen kirjastonhoitaja Ritva Majala ehdotuksellaan "Arkki". Pälkäneen kunnan sivistyslautakunta hyväksyi nimen kokouksessaan torstaina 14.5.2009.
Kirjastorakennus

Arkkitehtuuriltaan postmodernismia edustavan kirjastorakennuksen on suunnitellut arkkitehti Esko Räntilä.
Kirjaston lukusali on nimetty Pälkäneen historiaan ja lukutaidon opettamiseen kiinteästi liittyvän kirjanpainaja Daniel Medelplanin mukaan.
Possum Bourne

| Possum Bourne |
| --- | --- |
 Possum Bourne (Subaru Impreza WRX) Rally Queenslandissa vuonna 1998.
Henkilötiedot
Koko nimi:  Peter Raymond George Bourne
Syntynyt: 13. huhtikuuta 1956 Pukekohe, Uusi-Seelanti
Kuollut: 30. huhtikuuta 2003 (47 vuotta) Dunedin Public Hospital, Uusi-Seelanti
Kansalaisuus:   Uusi-Seelanti
WRC-ura
Aktiivivuodet:  1983-2000
Entiset tallit:  Subaru
Kilpailuja:  42
Maailmanmestaruuksia:  0
Voittoja:  0
Palkintosijoja:  1
Erikoiskoevoittoja:  11
MM-pisteitä:  78
Ensimmäinen kilpailu:  Uuden-Seelannin ralli 1983
Viimeinen kilpailu:  Walesin ralli 2000
Peter Raymond George "Possum" Bourne (13. huhtikuuta 1956 – 30. huhtikuuta 2003) oli uusiseelantilainen ralliautoilija ja maan historian menestynein lajissaan. Peter Bourne sai lempinimensä Possum kolaroituaan nuorena äitinsä Humber 80:n yrittäessään väistää opossumia (engl. possum).
Ura

Bourne voitti urallaan kolmesti muun muassa Aasian-Tyynenmeren rallisarjan vuosina 1993, 1994 ja 2000 sekä Australian rallimestaruuden peräti seitsemästi peräkkäin vuosina 1996-2002. Bourne ajoi rallin maailmanmestaruussarjassa uransa aikana 42 kilpailua ollen parhaimmillaan kolmas Uuden-Seelannin rallissa vuonna 1987. Ensimmäisen WRC-kilpailunsa Bourne ajoi vuonna 1983. Hänen kartanlukijansa Dr. Rodger "Roj" Freeth kuoli vakavassa onnettomuudessa Bournen kyydissä Australian rallissa 1993. Bourne itse kuoli auto-onnettomuudessa Race to the Sky -kilpailuun valmistautuessa vuonna 2003 kun toinen auto tuli väärällä puolella tietä vastaan. Bourne kuoli vain muutama päivä hänen omaelämäkertansa Bourne to Rallyn ilmestymisen jälkeen. Bournelle pystytettiin pronssinen patsas vuosi hänen kuolemansa jälkeen vuonna 2004.
Käännös suomeksi
Rafain (voivodi)

| Rafain> Transilvanian voivodi |
| --- | --- |
 1217 - 1218  
Edeltäjä:  Ipoch Bogátradvány
Seuraaja:  Neuka
Henkilötiedot
Kuollut: 1218 jälkeen
Rafain (voivodi) unk. Rafael tai Rafain oli unkarilainen aatelinen, joka toimi Transilvanian voivodina vuosina 1217 - 1218 kuningas Andreas II:n nimittämänä. Rafain toimi useissa eri edustustehtävissä ennen Transilvanian voivodin tehtävää.
Puerto Williams

| Puerto Williams |
| --- | --- |
 Puerto Williams ja taustalla Dientes de Navarino -vuoret
 fiPuerto Williams 
 54°55′59″S, 67°37′01″W 
Valtio:  Chile
Alue:  Magallanes
Maakunta:  Antártica Chilena
Kunta:  Cabo de Hornos
Perustettu:  1953
Kokonaispinta-ala:  0,99 km2
Väestö
Väkiluku (2017):  1 874
 www.ptowilliams.cl 
Puerto Williams on maailman eteläisin kaupunki. Se sijaitsee Tulimaassa Chilen hallinnoimalla alueella Isla Navarinon saarella vastapäätä Beaglensalmea. Kaupungissa oli hiukan alle 2 000 asukasta vuoden 2017 väestönlaskennassa. Kaupungissa toimii laivastotukikohta.
Historia

Alueen ensimmäisiä asukkaita olivat yaghanit, joiden uskotaan asuneen alueella jo yli 6 000 vuotta sitten.
Nykyinen Puerto Williamsin kaupunki perustettiin vuonna 1953 nimellä Puerto Luisa, mutta se nimettiin uudelleen vuonna 1956 englantilaisen merimiehen John Williamsin mukaan.
Aiheesta muualla

Kuvia tai muita tiedostoja aiheesta Puerto Williams Wikimedia Commonsissa
Matkailusivusto (Arkistoitu – Internet Archive)
Punainen terrori (Etiopia)

Qey Shibir tai Kay Shibbir (amhara: ቀይ ሽብር ḳäy šəbbər), joka tunnetaan myös nimellä Etiopian punainen terrori, oli Etiopian kommunistisen sotilasjuntta Dergin väkivaltainen poliittinen tukikampanja muita kilpailevia marxilais-leninistisiä ryhmiä vastaan Etiopiassa ja Eritreassa vuosina 1976-1977. Qey Shibir oli yritys lujittaa Dergin hallintoa poliittisen epävakauden aikana keisari Haile Selassien kaatamisen jälkeen vuonna 1974 ja sitä seuranneesta Etiopian sisällissodasta. Qey Shibir perustui Venäjän sisällissodan punaiseen terroriin ja se tapahtui näkyvimmin sen jälkeen, kun Mengistu Haile Mariamista tuli Dergin puheenjohtaja 3. helmikuuta 1977. On arvioitu, että Qey Shibirin aikana kuoli 30 000 - 750 000 ihmistä.
Sosialistinen Derg oli epäsuosittu. Se kuitenkin pysyi vallassa tämän julman terrorin avulla.
Tausta

12. syyskuuta 1974 tapahtuneen keisari Haile Selassien syrjäyttämisen jälkeen Derg kilpaili muiden ryhmien kanssa Etiopian vallasta. Yksi näistä oli kommunistinen Etiopian kansan vallankumouksellinen puolue (EPRP). Syyskuussa 1976 EPRP:n militantit pidätettiin ja teloitettiin samaan aikaan kuin EPRP toteutti salamurhakampanjan ideologeja ja Dergin kannattajia vastaan. Tämä vastatoiminta tunnetaan nimellä valkoinen terrori. Vaikka epäonnistuneen Mengistun tappoyrityksen 23. syyskuuta katsottiin olleen EPRP:n teko, ensimmäinen näkyvä EPRP:n terrorin uhri oli tohtori Feqre Mar'ed, kilpailevan vallankumouspuolueen (MEISON) politbyroon jäsen.
Tausta > Verilöyly Dergissä

Dergin sisälläkin oli eversti Mengistua vastustava ryhmä. Tämä ratkaistiin 58 Dergin huipulla olleen upseerin tunteja kestäneellä teloituksella 3. helmikuuta 1977. Seitsemän näistä upseereista oli Mengistun vastustajia, mukaan lukien puheenjohtaja ja kenraaliluutnantti Tafari Benti, kapteeni Almayahu Haile, kapteeni Mogas Wolde Mikael ja everstiluutnantti Asrat Desta, joista viimeksi mainittu oli marxilais-leninisti: "Teemme mitä Lenin teki. Et voi rakentaa sosialismia ilman punaista terroria."  Kaksi Mengistun kilpailijaa oli vielä elossa. Heistä eversti Berhanu Bayeh oli asettunut Mengistun puolelle ja everstiluutnantti Atnafu Abate teki nopeasti samoin verilöylyn jälkeen. Nyt Mengistu oli Dergin kiistaton päämies ja Etiopian hallitsija. Muutamaa päivää myöhemmin Mengistu kiinnitti huomionsa kilpailijoihin Dergin ulkopuolella, ennen kaikkea EPRP:hen.
Hyökkäykset EPRP: hen

Mengistu aloitti kampanjansa virallisesti puheella Revolution-aukiolla (entinen ja nykyinen Mesqel-aukio ) Addis Abeban sydämessä, joka sisälsi sanat "Kuolema vastavallankumouksellisille! Kuolema EPRP:lle!". Lausuessaan nämä sanat, hän esitti kolme pulloa, jotka näyttivät olevan täynnä verta, ja murskasi ne maahan osoittaakseen, mitä vallankumous tekisi vihollisilleen. Tähän kampanjaan osallistuivat järjestäytyneet siviiliryhmät eli kebelet, jotka kuukauden kuluessa alkoivat saada aseita Dergiltä. Kuitenkin osa siviiliryhmistä oli EPRP:n soluttamia ja osa muistakin toimi vastoin Dergin tavoitteita, esimerkiksi MEISONin asialla.
Addis Abebassa 22. maaliskuuta näiden ryhmien avulla etsittiin talo talolta EPRP:n jäseniä, aseita ja muita tarvikkeita. "Jotkut etsivät vain aseita, mutta toiset takavarikoivat elintarvikkeita, rakennusmateriaaleja ja bensiiniä; jotkut pitivät kameroiden vakoilulaitteita ja toiset pitivät kirjoituskoneita erittäin vaarallisina." Monet vietiin kodeistaan keskellä yötä ja jotkut eivät koskaan palanneet kotiin. Silti vain harvat EPRP:n korkeimmista johtajista olivat kuolleiden joukossa.
EPRP:n vastaiskut kuitenkin jatkuivat.
Seuraava punaisen terrorin kohde oli MEISON. Bahru Zewde kirjoitti: "järjestön johtajat yrittivät hätäisesti mennä maan alle. Mutta melkein kaikki heidät joko vangittiin tai tapettiin elokuussa 1977, kun he yrittivät vetäytyä maaseudulle useissa osastoissa."
Tuhannet miehet ja naiset koottiin yhteen ja teloitettiin seuraavien kahden vuoden aikana. Amnesty International arvioi, että kuolleiden määrä voi olla jopa 500 000. Ihmisryhmät laitettiin kirkoihin, jotka sitten poltettiin, ja sotilaat raiskasivat naisia järjestelmällisesti. Pelastakaa lapset -rahasto ilmoitti, että punaisen terrorin uhrien joukossa oli paitsi aikuisia myös 1000 lasta tai enemmän. Näistä suurin osa oli 11-13-vuotiaita, ja heidän ruumiinsa jätettiin Addis Abeban kaduille.
Jälkiseuraukset

Uhrien elämä on ikuistettu Addis Abeban "Punaisen terrorin" marttyyrien muistomuseossa.
Mengistu todettiin poissaolevana syylliseksi kansanmurhaan ja tuomittiin elinkautiseen vankeuteen tammikuussa 2007. Mengistun ystävä Robert Mugabe kuitenkin antoi hänelle turvapaikan hallitsemassaan Zimbabwessa, joka sanoi, ettei se luovuttaisi häntä. Etiopian korkein oikeus tuomitsi Mengistun poissaolevana 26. toukokuuta 2008 kuolemaan. Mengistun kahdeksantoista avustajaa, joista kaksi asuu Italian suurlähetystössä Addis Abebassa ja 16 Etiopian vankiloissa, ovat myös kuolemantuomion alaisia. Toukokuussa 2002 poissaolevana tuomittu Kelbessa Negewo palasi useita vuosia myöhemmin pakkosiirtolaisuudestaan Yhdysvaltoissa elinkautiseen.
Aiheesta muualla

L'Ethiopie juge la "terreur rouge" liberation.fr. Viitattu 8 February 2018.
Punaisen terrorin uhrien muistomerkin verkkosivusto (englanniksi)
Red Terror (lyhytelokuva YouTubessa) (englanniksi)
"Punaisen terrorin" marttyyrien muistomuseo Addis Abebassa (englanniksi)
"Punaisen terrorin" marttyyrien muistomuseo Addis Abebassa
Pyhälä

Pyhälä on muun muassa seuraavien suomalaisten henkilöiden sukunimi:
Antti Pyhälä (1954–1997), shakinpelaaja
Jaakko Pyhälä (1956–2022), elokuvaohjaaja ja käsikirjoittaja
Mikko Pyhälä (s. 1945), diplomaatti
Taru Pyhälä (1932–1997), laulaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Pyhän marttyyri Tuomaan kirkko (Monmouth)

| Pyhän marttyyri Tuomaan kirkko |
| --- | --- |
 Kirkko kuvattuna vuonna 1937
Seurakunta:  Walesin kirkko
Materiaali:  hiekkakivi
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Pyhän marttyyri Tuomaan kirkko on keskiaikainen kivikirkko Monmouthissa Walesissa. Se kuuluu Grade II* -rakennussuojeluluokkaan.
Ainakin osa kirkosta on rakennettu noin vuonna 1180 ja se on suurelta osin remontoitu 1800-luvun alussa. Se on omistettu arkkipiispa Thomas Becketille. Sekä kirkko että läheinen Monnow'n silta vahingoittuivat vuonna 1233 tulipalossa Monmouthin taistelussa, joka oli osa Henrik III:n vastaista kapinaa.
Aiheesta muualla

Kuvia tai muita tiedostoja aiheesta Pyhän marttyyri Tuomaan kirkko (Monmouth) Wikimedia Commonsissa
Primal Exhale

| Primal Exhale Excalion |
| --- | --- | --- |

Studioalbumin tiedot
 Äänitetty : syyskuu 2004 Studio Watercastle, Jyväskylä
 Julkaistu:  15. kesäkuuta 2005  17. heinäkuuta 2005
 Tuottaja(t): Arttu Sarvanne & Excalion
 Tyylilaji: power metal
 Kesto: 50.34
 Levy-yhtiö: Sound Riot Records
Excalionin muut julkaisut
|   | Primal Exhale 2005 | Waterlines 2007 |
Primal Exhale on Excalionin ensimmäinen studioalbumi, joka julkaistiin 17. heinäkuuta 2005.
Kappaleet

Kaikki kappaleet säveltänyt ja sanoittanut Jarmo Myllyvirta, ellei toisin mainittu.
Temptation Wasteland – 4.58 (säv. Hänninen, Myllyvirta, san. Vaaja)
A Moment in the Spotlight – 4.13 (san. Vaaja)
Reality Bends – 6.32 (san. Sahlberg)
Dire Waters – 5.13 (san. Vaaja)
Stage of Lies – 5.36
Heart and Home – 4.17
Megalomania – 5.53
My Legacy – 5.58
Obsession to Prosper – 7.56
Luopio – 3.44 (Euroopan bonuskappale, san. Vaaja)
Lady Moon (demo) – 6.03 (Japanin bonuskappale, san. Vaaja)
Kokoonpano

Jarmo Pääkkönen – laulu
Kimmo Hänninen – kitara
Tero Vaaja – kitara
Timo Sahlberg – basso
Henri Pirkkalainen – rummut
Jarmo Myllyvirta – kosketinsoittimet
Arvostelut

AllMusic:
Desibeli.net:
Imperiumi.net:
Metal Storm:
Aiheesta muualla

Primal Exhale Discogsissa. (englanniksi)
Albumi Primal Exhale Encyclopaedia Metallum -sivustolla (englanniksi)
Hugo Classic

Hugo Classic on pelisarja, joka sisältää klassikoiksi muodostuneita Hugo-peikon seikkailuja aina 1990-luvun alun televisiopeleistä.
Pelit

Neljä ensimmäistä Classic-sarjan peliä sisältävät televisiossa nähdyt ja pelatut Hugo-seikkailut, myöhemmät Classic-sarjan pelit keskittyvät uudempiin seikkailuihin.
Pelit > Hugo Classic 1

Tämän pelikokoelman lajien alkuperäiset versiot julkaistiin Amigalle kahdessa osassa Hugo På Nye Eventyr Del 1 ja Hugo På Nye Eventyr Del 2 vuonna 1992. Ne uudelleenjulkaistiin ensimmäistä kertaa yhtenä pelinä vuonna 1994 ja vuonna 1996 ne julkaistiin myös PC:lle.
Pelit > Hugo Classic 1 > Juna

Hugo on löytänyt vanhan junaradan, joka johtaa Scyllan luolalle. Hugo yrittää päästä luolaan resiinallaan, mutta heti kun Scylla saa vihiä tämän yrityksestä, hän haluaa varmistaa, ettei peikko pääse perille.
Pelit > Hugo Classic 1 > Metsä

Hugo seikkailee metsässä tarkoituksena löytää Scyllan luolalle. Matkalla Hugon täytyy varoa heiluvia oksia, ansoja maassa ja kohti tulevia kiviä.